TIV rahbarining o‘rinbosari va Yaponiya elchisi muzokaralar chog‘ida ikki tomonlama savdo va investitsiyaviy hamkorlik hajmini oshirishga alohida e’tibor qaratdi. Foto: Dunyo O‘zbekiston tashqi ishlar vazirining o‘rinbosari Bahrom A’loyev Yaponiya elchisi Takashi Xatorini qabul qildi. Uchrashuvda siyosiy, parlamentlararo, madaniy-humanitar sohalarda qo‘shma dasturlarni amalga oshirish hamda O‘zbekiston-Yaponiya muloqotining istiqbollari ko‘rib chiqildi. Iqtisodiy diplomatiyani rivojlantirish, jumladan, savdo va investitsiyaviy hamkorlik hajmini oshirish imkoniyatlariga alohida e’tibor qaratildi. Turli shakldagi bo‘lajak muloqotlar jadvali yuzasidan fikr almashildi.